text: Nýggj veljarakanning, sum Gallup hevur gjørt fyri VP.fo, vísir, at andstøðan hevði fingið meiriluta, um løgtingsval var í dag. Men møguleiki er eisini fyri eini samgongu, har Javnaðarflokkurin og Sambandsflokkurin kundu gjørt samgongu einsamallir.
text: #000001
text: Fólkaflokkurin er stóri taparin í veljarakanningini. Við seinasta val gjørdist flokkurin størstur og fekk 24,5% av atkvøðunum, og átta tinglimir. Sambært nýggju Gallup-kanningini, hevði Fólkaflokkurin fingið 18,4% og seks tinglimir, tveir færri enn í dag.
text: #000007
text: Triði samgonguflokkurin, Miðflokkurin, fær eisini eina framgongd í nýggju kanningini. Á løgtingsvalinum seinast fekk Miðflokkurin 5,4%, og í nýggju kanningini hækkar tað upp í 6,0%. Miðflokkurn varðveitir sostatt báðar sínar tingsessir.
text: #000008
text: Framsókn varðveitir eisini báðar sínar tinglimir, men flokkurin hevur eina lítla afturgongd samanborið við løgtingsvalið í 2019. Talan er um 0,1%. Á løgtingsvalinum fekk flokkurin 4,6%, og í nýggju Gallup-kanningini fær flokkurin 4,5%.
text: #000009
text: Sjálvstýri hevði mist sín tinglim og ikki fingið umboðan í løgtinginum, um val hevði verið í dag. Á løgtingsvalinum í 2019 fekk flokkurin 3,4% av atkvøðunum, men í kanningini gongur flokkurin aftur til 2,6%, og tað røkkur ikki til umboðan á tingi.
text: #000011
text: Veljarakanningin, sum Gallup hevur gjørt fyri VP.fo, er gjørd í tíðarskeiðnum 10. - 16. mai. 561 tilvildarliga útvald fólk við valrætti, 18 ár og eldri, hava svarað í kanningini.
text: #000012